บาทเปิด 31.24  แนวโน้มแกว่งแคบ
เงินบาทเปิดตลาด 31.24 บาทต่อดอลล่าร์ แนวโน้มแกว่งแคบ วอลุ่มเบาบางก่อนหยุดยาว รอความชัดเจนประเด็นสงครามการค้าสหรัฐฯและจีน
9 เม.ย. 2561

เงินบาทเปิดตลาด 31.24 บาทต่อดอลล่าร์ แนวโน้มแกว่งแคบ วอลุ่มเบาบางก่อนหยุดยาว รอความชัดเจนประเด็นสงครามการค้าสหรัฐฯและจีนนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.24 บาท/ดอลลาร์ จากเย็นวันพฤหัสที่ปิดตลาดที่ระดับ 31.23 บาท/ดอลลาร์วันนี้คาดว่าเงินบาทจะเคลื่อนไหวอยู่ในกรอบแคบ เนื่องจากการซื้อขายของนักลงทุนในประเทศเบาบาง เพราะใกล้ช่วงวันหยุดยาวในเทศกาลสงกรานต์ ในขณะที่ปัจจัยต่างประเทศยังคงต้องติดตามการตอบโต้ทางการค้าระหว่างสหรัฐฯและจีน ว่าจะทยอยใช้มาตรการทางภาษีเพิ่มเติมอีกหรือไม่ "วันนี้คาดว่าบาทจะแกว่งแคบๆ เพราะนักลงทุน local ก็เริ่มทยอยหายไป อาจเป็นเพราะใกล้วันหยุดยาว ข้อมูลเศรษฐกิจสหรัฐช่วงนี้ยังไม่มีอะไรน่าสนใจมาก แต่ยังต้องติดตามกรณีของสหรัฐฯ กับจีน ว่าจะมีมาตรการตอบโต้อะไรออกมาเพิ่มเติมอีก" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.15-31.30 บาท/ดอลลาร์